钦定古今图书集成/明伦汇编/氏族典/第058卷 > 徐铉
## 钦定古今图书集成/明伦汇编/氏族典/第058卷 > 徐铉

按《宋史徐铉传》：“铉字鼎臣，扬州广陵人。仕吴为校书
郎，又仕南唐李昪父子，试知制诰，与宰相宋齐丘不
协，诬铉泄机事，贬秦州司户。掾俄复旧官。时楚州盗
贼群起，命铉乘传巡抚。铉捕得贼首，即斩之，不俟报，
坐专杀，流舒州。周世宗南征，景徙铉饶州，俄召为太
子右谕德，复知制诰，迁中书舍人。景死，事其子煜为”
礼部侍郎、翰林学士、御史大夫、吏部尚书。宋师围金
陵，煜遣铉求缓兵。及随煜入朝，太祖命为太子率更
令。太平兴国初，李昉独直翰林，铉直学士院。从征太
原，军中书诏填委，铉援笔无滞，辞理精当，时论能之。
师还，加给事中。八年，出为右散骑常侍，迁左常侍。淳
化二年，庐州女僧道安诬铉奸私，下吏道，安坐不实
抵罪，铉亦贬静难行军司马。卒，年七十六。